钦定古今图书集成/历象汇编/乾象典/第033卷 > 明章潢图书编 > 《秋日悬清光赋》唐·文献
## 钦定古今图书集成/历象汇编/乾象典/第033卷 > 明章潢图书编 > 《秋日悬清光赋》唐·文献

有趋炎公子，方弭盖于广原，乍停骖于曲畛。于时众
芳歇，槁叶殒。对灵景之萧森，愬鸣飙以凄紧。惝兮恍
兮，叹无愁而不尽。扬清大夫过而揖之曰：“先生其类
宋玉之愁乎？且四时皆天之行，而何悲此凛秋？是未
知炎炎者易灭，而隆隆者不可以久留。请赋《秋日》，令
先生释烦襟，洗尘眸焉。若夫视融解驭，蓐收司蕝，霜”
禽应令，风篁协节。寒潭潦收，沦池波灭。槭高梧之森
森，萎芳兰之茁茁。时维清旻载肃，凉夜未央，聆天鸡
兮咿喔，起金鸦兮扶桑。既荧荧而闪闪，亦煜煜而煌
煌。骋六螭之逸足，散九道之轮光。奄昒昕而始旦，视
阳鼍乎垂芒；寒商助其清晖，阊阖翼以高翔。尔其蝉
露乍晞，鹰风未竞。柔祇若拭，圆灵似“镜。睇九陌之无
氛，俨八埏乎朗映。铜钲挂兮崇盖明，玉宇辉兮澄江
净。既乃禅于午位，宅是离宫。埽凉烟之曭莽，占灏气
之玲珑。晃朗乎倾玉壶之万壑，熠焴乎纷匹练于长
空。既合璧以生润，亦抱珥而有融。虽金行肃杀，乍回
光于凋柳；而奔驹迅疾，犹委照于疏桐。影霞天兮孤
骛，流江濑兮离鸿。挥”鲁戈兮返舍。候汉瑞兮再中，半
规乍没。曀不对。霭西昆之馀映，恍大地其银镕。于
是庭飘沆瀣，砌冷鸣蛩。瞻皓月何纤纤。借藻景之膧
膧，繄澄晖乎宵昼。维大明兮始终，若其连观蜿蜓，周
除㟥毕。朱户葳蕤，丹楹爽垲。惊堕粉于莲房，眷飘香
于兰茝。尔乃缘隙通煇，乘虚炫彩。云屏非暗，绮疏不
碍。景谢玉虚，光摇碧海。縰点缀以微云，亦曜灵之无
改。遂使菊圃散一丛之金，桂苑霏千林之釆。畴云具
腓，芳菲若在。亦有绿云遍野，黄茂盈阡，多黍多稌，甫
田大田。斯箱击毂，袒负摩肩。发御廪开百廛，肃霜维
时，朗旭高悬。出农甿于胼胝，滋我稼之颖坚。歌尧日
兮烟晃，乐舜亩兮有年。若夫榆关昼开，羽书不歇。壮
士苛殳，将军载瞂。草枯胡骑骄，露冷鸣笳发。听“边马
兮有归心，俄翔阳兮挂清樾。烁彼雕弧，燿兹元钺。扬
我师之景炎，荡游氛于穷发。指杲曜以长驱，志慨慷
而吞戎羯。又有林泉旷士，嘉遁逸人，偶尘圭绶，终怀
隐沦。兹日兮何日？幽兰兮可纫。羡山川之映带，思故
国之鲈莼。爰寻荔服，爰谢蒲轮。岂太清乎可滓，庶比
洁于秋旻。”于是又为歌曰：“秋容淡兮秋宇寒，秋日霁
威兮清可餐。安得系之长绳兮，永盘桓趋炎？子迺嗒
然而丧，𢥠然而服，相与长啸乎秋林，愿永矢其弗告。”